**Príslovia, porekadlá, pranostiky ..........................**

* **Príslovia** sa veľmi podobajú na porekadlá, vyjadrujú výstižne životnú skúsenosť a **majú** poučný význam.
* **Porekadlá** vyjadrujú výstižne životnú skúsenosť, ale **nemajú** poučný význam.
* **Pranostika** je ľudová múdrosť s predpoveďou počasia alebo životnou skúsenosťou.

***Príklady prísloví:***

* *Komu niet rady, tomu niet pomoci.*
* *Kto hlboko orie, zlato vyoráva.*
* *Kto vysoko lieta, nízko padá.*
* *Bez práce nie sú koláče.*
* *Kto nemá v hlave, má v pätách.*
* *Kto chce dačo mať, musí o to dbať.*
* *Aká práca, taká pláca.*
* *Kto neskoro chodí, sám sebe škodí.*
* *Kto sa vlečie, neutečie.*
* *Komu sa nelení, tomu sa zelení.*

***Príklady porekadiel:***

* *Dobre bohatému v teple sedieť.*
* *Kde je husto, nie je pusto.*
* *Bohatý nemá nikdy dosť.*
* *I boháč chudobným stať sa môže stať.*
* *Hlad je veľký pán.*
* *Za málo peňazí málo muziky.*

***Príklady pranostík****:*

* *Keď je pekne na Romana, býva žatva požehnaná.*
* *Na svätého Gregora idú ľady do mora.*
* *Dážď, keď nesie január, neteší sa hospodár.*
* *Plačlivá Dorota, omrzlá robota.*
* *Kto nenasial hrachu v marci, nebude ho variť v hrnci.*
* *Čo január zazelená, to máj spáli.*
* *Mnoho snehu, mnoho sena.*
* *Matej ľady láme.*
* *Apríl seno seje.*
* *Chladný júl celé leto ochladí.*
* *Čo august nedopečie, to september nedovarí.*

***Úlohy:***

*1. Urči, či ide o príslovie, pranostiku alebo porekadlo.*

|  |  |
| --- | --- |
| *Dal ho do laty.* |  |
| *Kto včera luhal, tomu zajtra neuveria.* |  |
| *Patrí mu celý svet.* |  |
| *Kto druhému jamu kope, sám do nej spadne.* |  |
| *Kto mlčí, ten svedčí.* |  |
| *Akoby hrom do neho udrel.* |  |
| *V zdravom tele zdravý duch.* |  |
| *Dám na to krk.* |  |
| *Lepší vrabec v hrsti ako holub na streche.* |  |
| *Dostal sa do slepej uličky.* |  |

**2. *Z poprehadzovaných slovných spojení vytvor príslovia:***

|  |  |
| --- | --- |
| *Komu sa nelení,* | *palicu si nájde.* |
| *Kto chce psa biť* | *dlhy si plaťme.* |
| *Práca chvatná,* | *sám sebe škodí.* |
| *Priatelia buďme,* | *má prázdne gamby.* |
| *Ak chceš spať sladko,* | *málo platná.* |
| *Kto sa hanbí,* | *večeraj ľahko.* |
| *Kto neskoro chodí,* | *tomu sa zelení.* |
| *Čo môžeš urobiť dnes,* | *nech nejde do lesa.* |
| *Kto sa bojí,* | *v starobe akoby si našiel.* |
| *Čo sa v mladosti naučíš,* | *neodkladaj na zajtra.* |

***3. Zakry si pravý stĺpec a skús dokončiť pranostiky:***

|  |  |
| --- | --- |
| *Barbora ťahá ......* | *....sane do dvora.* |
| *September …..* | *.... z poľa ber!* |
| *Martin chodí na ....* | *.... bielom koni.* |
| *Medardova kvapka....* | *.... štyridsať dní kvapká.* |
| *Katarína na ľade,....* | *.... Vianoce na blate.* |
| *Studený máj ....* | *.... v stodole raj.* |
| *Hromnice - ....* | *.... koniec sanice.* |
| *Ako na Nový rok, ....* | *.... tak po celý rok.* |
| *Májová tráva....* | *.... moc úžitku dáva.* |